માણસ સોશ્યલ પ્રાણી છે. તેને બીજા સાથે હળવું-મળવું ગમે છે. બીજું, તમે એક જ વસ્તુ રોજ-રોજ કરો તો તમે બોર થઈ જાઓ છો. એવું જ જિમનું છે. મારા હિસાબે જિમમાં માત્ર એક્સરસાઇઝ છે જે થોડું બોરિંગ લાગે છે એમ જણાવતાં જલ્પા કહે છે, ‘પણ ડાન્સમાં તમને વિવિધ ફૉર્મ જેમ કે સાલ્સા, કુમ્બિયા, હિપ હૉપ, ઝુમ્બા વગેરેમાં એક્સરસાઇઝ કરવા મળે છે. તેથી તમને રોજ-રોજ ચેન્જ મળે છે. એનાથી તમે બોર થતા નથી, પણ તમે એક્સરસાઇઝને એન્જૉય કરો છો. બીજી બાજુ, જિમમાં તમને એટલું એન્જૉય કરવા મળતું નથી. એ સિવાય તમે જ્યારે જિમ જૉઇન કરો ત્યારે તમને રૂટીનમાં આવતાં થોડો સમય લાગે છે, જ્યારે ડાન્સમાં એવું કંઈ નથી. જે દિવસે તમે ક્લાસ જૉઇન કર્યા એ દિવસથી જ તમે રૂટીનમાં આવી જાઓ છો. ડાન્સમાં તમે જેટલું એકબીજાથી સોશ્યલી અટૅચ થાઓ છો એટલું જિમમાં થવા મળતું નથી.’